2. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 80 της 7/9 Απρ. 1987 (ΦΕΚ Α΄ 48)  Τυπικά προς προαγωγή προσόντα αξιωματικών της Ελληνικής Αστυνομίας.  Έχοντας υπόψη: 1.Τις διατάξεις :α) Του άρθρ. 11 του Νόμ. 1481/1984 (ΦΕΚ Α΄ 152) «Οργανισμός Υπουργείου Δημόσιας Τάξης», όπως αντικαταστάθηκε με το άρθρ. 1 του Νόμ. 1590/1986 (ΦΕΚ Α΄ 49), β)του Π.Δ. 137/1986 (ΦΕΚ Α΄ 151) «Συγκρότηση της Γενικής Γραμματείας Δημόσιας Τάξης σε Υπουργείο Δημόσιας Τάξης». 2.Την υπ’ αριθ. 138 από 1.4.1987 γνωμοδότηση του Συμβουλίου της Επικρατείας, ύστερα από πρόταση του Υπουργού Δημόσιας Τάξης, αποφασίζουμε: Τυπικά προς προαγωγή προσόντα Αξιωματικών ΄Αρθρο μόνο.-Ταξίαρχοι, Αστυνομικοί Διευθυντές και Αστυνομικοί Υποδιευθυντές της Ελληνικής Αστυνομίας, που θα κριθούν στις τακτικές κρίσεις του έτους 1987 διατηρητέοι, σύμφωνα με το άρθρ. 46 παρ. 5 του Νόμ. 1481/1984 και το άρθρ. 1 παρ. 6 του Π.Δ. 159/1986 (Α΄ 61) προάγονται στον επόμενο βαθμό εφόσον υπάρχουν κενές θέσεις με επιλογή από τους πίνακες που θα συνταχθούν στις κρίσεις αυτές, εφόσον συμπληρώνουν τα προβλεπόμενα από το άρθρ. 10 παρ. 1 και 2 του Νόμ. 671/1977 (Α΄ 236) τυπικά προς προαγωγή προσόντα μέχρι το τέλος του έτους κατά το οποίο ενεργούνται οι κρίσεις.   